เรามีปัญหาเรื่องชอบคิดโน่นคิดนี่ก่อนนอน บางทีก็ร้องเพลงในใจ ทำให้นอนไม่หลับค่ะคุณ เป็นแบบนี้มา 1 เดือนแล้ว ตอนนี้ไปที่ร้านขายยา เภสัชกรจ่ายเป็นยาคลายเครียดเม็ดเล็กๆ เคลือบสีเหลืองมา ทานแล้วก็หลับค่ะ แต่เกรงว่าถ้าไม่ทานจะไม่หลับ อยากรบกวนขอคำแนะนำจากคุณว่าจะทำอย่างไรให้หลับได้ง่ายขึ้นคะ
สวัสดีค่ะ ภาวะนอนไม่หลับ เกิดได้กับคนทุกวัย สาเหตุแตกต่างกันไป มีทั้งสาเหตุทางกายเช่นมีความเจ็บป่วย ไอมาก แน่นอก จึงนอนไม่หลับ หรือรับประทานชา กาแฟระหว่างวันมากเกินไปทำให้มีการตื่นตัวของระบบประสาท หรือเป็นสาเหตุทางใจเช่นความเครียด ความวิตกกังวลกับชีวิต อาจพบแพทย์เพื่อหาสาเหตุที่เป็นไปได้ก่อน และแก้ไขตามสาเหตุนั้นๆก่อนการดูแลตัวเองเบื้องต้น ควบคุมปัจจัยที่ทำให้เกิดความเครียด ความกังวล งดการดื่มชา กาแฟระหว่างวัน ไม่นอนกลางวัน พยายามทำใจให้สงบในช่วงที่ต้องเข้านอน ไม่ทำเรื่องตื่นเต้นหรือหวาดเสียวก่อนนอน หากนอนไม่หลับกลางดึก อาจตื่นมาทำอะไรที่ทำให้จิตใจสงบเช่นฟังเพลงเบาๆ นั่งสมาธิ ก่อนจะค่อยเข้านอนใหม่อีกครั้งการใช้ยาช่วยก็ทำได้กรณีที่เป็นมาก การใช้ยาเป็นครั้งคราว ถ้าเป็นยาที่ใช้ภายใต้การดูแลของแพทย์ไม่น่าจะมีอันตรายอะไร หากมีอาการให้รีบหยุดใช้ ยาช่วยนอนบางประเภทหากใช้ติดกันนานๆ อาจทำให้ดื้อยาหรือมีอาการถอนยาได้เช่นกัน จึงไม่ควรซื้อยามากินเองค่ะ